લૉસ એંજલ્સ , 11 જાન્યુઆરી : સને 1987ની હિટ ફિલ્મ રોબોકૉપ ફરી એક વાર આવી રહી છે દર્શકોને રોમાંચિત કરવા માટે . આ વખતે રોબોકૉપ ફિલ્મના ફ્રેંચાઇઝી દ્વારા તેની વીડિયો ગેમ્સ અને કૉમિક બુક્સ પણ તૈયાર કરવામાં આવી છે . ફિલ્મ ઉપર અનેક ટેલીવિઝન સિરીઝ પણ બની છે . રોબોકૉપની બે સિક્વલ્સ બની છે . બૉક્સ ઑફિસે નંબર વન પર તેણે કબ્જો જમાવ્યો હતો . એમ્પાયર મૅગેઝીનની 500 ગ્રેટેસ્ટ મૂવીઝ ઑફ ઑલ ટાઇમમાં પણ તેનું સ્થાન છે . આ વખતે રોબોકૉપ ફિલ્મમાં 2028નું વર્ષ દર્શાવવામાં આવનાર છે . રોબોકૉપમાં આ વખતે એલેક્સ મર્ફી નામના એક પોલીસ અધિકારીની વાર્તા છે કે જે એક સારો પતિ , પિતા અને અધિકારી છે . તે ડેટ્રૉયેટમાં ક્રાઇમ વિરુદ્ધ ઝઝૂમી રહ્યો છે . ફરજ દરમિયાન તે ગંભીર રીતે ઈજાગ્રસ્ત બની જાય છે અને પછી ઓમ્નીકૉર્પ કમ્પની રોબોટિક્સ સાઇંસનો ઉપયોગ કરી એલેક્સની જિંદગી બચાવી લે છે . એલેક્સ મર્ફી પછી ગુનેગારોને પહોંચી વળવા માટે રોબોકૉપના અવતારમાં પરત ફરે છે . ફિલ્મમાં ટેક્નોલૉજી અને એક્શનનું જોરદાર મિશ્રણ છે . રોબોકૉપ ફિલ્મમાં જોએલ કિન્નામૅન , ગૅરી ઓલ્ડમૅન , સૅમ્યુઅલ એલ જૅક્સન , માઇકલ કિટન તથા ઍબી કૉર્નિશ મુખ્ય ભૂમિકાઓમાં નજરે પડશે . ફિલ્મનું દિગ્દર્શન જોએસ પૅડિલ્હાએ કર્યું છે . ભારતમાં રોબોકૉપ ફિલ્મ આગામી 14મી ફેબ્રુઆરીએ રિલીઝ થવાની છે . ચાલો બતાવીએ હૉલીવુડ ફિલ્મ રોબોકૉપની તસવીરી ઝલક અને ટ્રેલર પણ :